দ্গে-লেগ্স-দ্পাল-ব্জাং

দ্গে-লেগ্স-দ্পাল-ব্জাং () (১৫০৫-১৫৬৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একবিংশ দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী
দ্গে-লেগ্স-দ্পাল-ব্জাং ১৫০৫ খ্রিষ্টাব্দে তিব্বতের 'ওল-দ্গা'-গ্যাং-গ্সার () নামক স্থানে জন্মগ্রহণ করেন। ব্সাম-গ্তান-গ্লিং () বৌদ্ধবিহারে ধর্মশিক্ষার পর দ্গে-'দুন-র্গ্যা-ম্ত্শো তাকে ভিক্ষুর শপথ দান করেন। এরপর তিনি লাসা শহরের গ্যুতো মহাবিদ্যালয়ে তন্ত্রশিক্ষা করে ঐ মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৫৫৯ খ্রিষ্টাব্দে দ্গা'-ল্দান বৌদ্ধবিহারের একবিংশ দ্গা'-ল্দান-খ্রি-পা হিসেবে মনোনীত হন এবং সাত বছর ঐ পদে থাকেন। এই সময় তিনি মৈত্রেয় বুদ্ধের এক স্বর্ণমূর্তি নির্মাণ করান। ১৫৬৫ খ্রিষ্টাব্দে দ্গা'-ল্দান-খ্রি-পা পদ থেকে অবসর গ্রহণের পর তিনি স্ন্যে-থাং অঞ্চলের ব্দে-বা-চান বৌদ্ধবিহারে বসবাস শুরু করেন। তার উল্লেখযোগ্য শিষ্য ছিলেন তৃতীয় দলাই লামা ব্সোদ-নাম্স-র্গ্যা-ম্ত্শো।

 তথ্যসূত্র 

বিষয়শ্রেণী:১৫০৫-এ জন্ম
বিষয়শ্রেণী:১৫৬৭-এ মৃত্যু
বিষয়শ্রেণী:গানদেন ত্রিপা